text: Sydøstjyllands politi advarer mod fupopkald
  24 februar 2015 kl. 10.39
  Pas på hvis du får et opkald fra en, der siger han arbejder for Microsoft.
  Sydøstjyllands politi advarer mod fup.
  Det foregår således:
  Man får et opkald fra en person, der på engelsk siger, han arbejder for Microsoft.
  Hvis fidusen lykkes, får han adgang til offerets pc og "reparerer" computeren. Efterfølgende opkræves der et mindre beløb for reparationen ? og herefter misbruges offerets kreditkort og netbank.
  Derfor: Afbryd, hvis du får et opkald fra en, der på engelsk siger, at han arbejder for Microsoft, råder politiet.
  